Diari Oficial de la Generalitat Valenciana


Sumari del DOGV 6198, del 03-02-2010 (2010/687)

Informació pública d'autorització administrativa, aprovació del projecte d'execució i reconeixement, en concret, de la utilitat pública del projecte anomenat Addenda II al gasoducte de transport secundari Marina Alta - fase I, als termes municipals de Dénia, el Verger, Ondara, Pedreguer, Gata de Gorgos i Xàbia, a la província d'Alacant. Expedient número CBREDE/2009/27/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6198

Data del DOGV
:   03-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/687


Data del document
:   16-12-2009

Organisme emissor
:   Conselleria d'Infraestructures i Transport

Tipus de document
:   Anunci

Informació pública d'autorització administrativa, aprovació del projecte d'execució i reconeixement, en concret, de la utilitat pública del projecte anomenat Addenda II al gasoducte de transport secundari Marina Alta - fase I, als termes municipals de Dénia, el Verger, Ondara, Pedreguer, Gata de Gorgos i Xàbia, a la província d'Alacant. Expedient número CBREDE/2009/27/03. [2010/687]
Als efectes que establixen els articles 73 i 104 de la Llei 34/1998, de 7 d'octubre, del Sector d'Hidrocarburs; els articles 78 i 96 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural; en relació amb els articles 17.2. de la Llei d'Expropiació Forçosa i 56 del seu Reglament (Decret de 26 d'abril de 1957), se sotmet a informació pública la sol·licitud d'autorització administativa, aprovació del projecte d'execució i reconeixement, en concret, de la utilitat pública del projecte anomenat Addenda II al gasoducte de transport secundari Marina Alta-fase I, als termes municipals de Dénia, el Verger, Ondara, Pedreguer, Gata de Gorgos i Xàbia, a la província d'Alacant, les característiques del qual es detallen a continuació:
Peticionari: Endesa Gas Transportista, SL, amb CIF B-50898352, amb domicili a Saragossa (CP 50595), carrer Doctor Aznar Molina 2.
Objecte de la petició: autorització administrativa, aprovació del projecte d'execució i reconeixement, en concret, de la utilitat pública del projecte anomenat Addenda II al gasoducte de transport secundari Marina Alta-fase I, als termes municipals de Dénia, el Verger, Ondara, Pedreguer, Gata de Gorgos i Xàbia, a la província d'Alacant.
Característiques de les instal·lacions: la present addenda recull les variants de traçat al projecte original i addenda I que a continuació es detallen:
En el terme municipal de Dénia ha sigut necessari modificar el traçat per a poder adaptar-lo al nou punt de lliurament d'Enagas, SA, del gasoducte Montesa-Dénia, actualment en servici, la qual cosa ha suposat una prolongació de la canalització en una longitud de 60 metres. Així mateix, a fi d'adaptar-se al futur vial del polígon industrial de Caragusos, s'inclou una modificació entre els vèrtexs V-72 i V-76 per a adaptar-se als vials futurs prevists.
En el terme municipal del Vergel, atés que un tram de la carretera N-332 ha passat a ser via urbana de titularitat municipal, s'ha modificat la conducció consistent que, darrere del vèrtex V-10 i creuar la carretera, la canalització discorre pel marge dret d'esta carretera en sentit Alacant fins a arribar a una rotonda, on s'adapta al camí de servici, i queda instal·lada la posició 00 en una parcel·la, des d'on partiran les antenes de subministrament de gas natural a Pego i el Verger. A continuació, el gasoducte torna cap a la carretera, continua pel lateral d'esta fins a arribar al nucli urbà on es torna a creuar la carretera i continua pels vials de l'actuació urbanística del polígon UE1 fins a eixir d'este, on es creua el riu Girona i continua cap a l'antic traçat per camins i límits que determinen el límit municipal amb els Poblets, fins a arribar al vèrtex V-46, que ja pertany al projecte original.
En el terme municipal d'Ondara, la variant s'inicia a l'eixida de la posició 01, per la qual cosa es gira el traçat cap un camí pel qual discorre en un tram a fi de minimitzar l'afecció.
En el terme municipal de Pedreguer, es produïx una primera variant entre els vèrtexs V-91 a V-98 per a adaptar el traçat als futurs vials i rotonda del polígon industrial El Molinet, i posteriorment es realitza una segona variant a l'eixida de la posició 02 com a conseqüència de la sol·licitud de Parcs Naturals de minimitzar l'afecció al PORN del Montgó, i la canalització discorre per la vora d'un camí.
En el terme municipal de Gata de Gorgos, s'ha dut a terme una variant de traçat per a adaptar-lo als vials futurs del polígon industrial de Plans fins a arribar a l'encreuament amb la línia fèrria Dénia-Alacant, entre els vèrtexs V-125 i V-134. A continuació, es preveu una variant entre els vèrtexs V-143 a V-147 a fi de minimitzar l'afecció a finques de titularitat privada, i es fa discórrer la conducció pel límit de camins i finalment es realitza una variant per a evitar interferir en un jaciment catalogat com el Paratge de la Rana, entre els vèrtexs V-147 i V-150.
En el terme municipal de Xàbia, es realitza una variant en el Camí Vell a Gata i en l'encreuament amb el barranc de Valls, per a evitar un assut que hi ha anomenat Assut del Pas, de titularitat municipal, de manera que l'encreuament amb el barranc es realitza 15 metres aigües avall de l'assut esmentat.
Longitud: s'incrementa el traçat en 356 metres lineals, amb la qual cosa la longitud final del gasoducte és de 23.163 metres.
Pressupost: amb estes modificacions, el pressupost puja en 75.102,09 euros respecte de la modificació anterior, amb la qual cosa el pressupost final puja a tres milions nou-cents vint-i-un mil tres-cents vint-i-un euros amb cinquanta-dos cèntims d'euro (3.921.321,52 €).
El projecte inclou els plànols parcel·laris d'expropiació i la relació concreta i individualitzada de béns i drets afectats. En la relació esmentada, es recullen les parcel·les afectades per les variants de traçat així com aquelles altres, en les quals s'han observat modificacions de rellevància respecte de la publicació inicial (canvis de titularitat, de naturalesa, amidaments, així com dades cadastrals amb motiu d'alteracions en la cartografia cadastral).
L'afecció a finques de propietat privada derivada de la construcció del projecte, es concreta en la forma següent:
1. Expropiació forçosa dels terrenys sobre els quals s'han de construir les instal·lacions fixes en superficie.
2. Per a les canalitzacions:
a. Imposició de servitud permanent de pas de gas al llarg del traçat de la conducció, amb una amplària de dos (2) metres, un (1) a cada costat de l'eix, per on discorrerà soterrada la canonada o canonades que es requerisquen per a la conducció del gas. Esta servitud que s'establix estarà subjecta a les limitacions al domini següents:
1. Prohibició d'efectuar treballs d'arada o semblants a una profunditat superior a cinquanta centímetres, així com de plantar arbres o arbustos a una distància inferior a dos (2) metres, comptadors des de l'eix de la canonada.
2. Prohibició de realitzar qualsevol tipus d'obres, construcció, edificació o efectuar cap acte que poguera danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a l'un costat i a l'altre d'este. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
3. Lliure accés del personal i equips necessaris per a poder mantindre, reparar o renovar les instal·lacions amb el pagament, si correspon, dels danys que s'ocasionen.
4. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que calguen per a l'execució o funcionament de les instal·lacions.
b. Ocupació temporal dels terrenys necessaris per a l'execució de les obres, de la franja que es reflectix per a cada finca en els plànols parcel·laris d'expropiació. En esta zona es farà desaparéixer temporalment, qualsevol obstacle i es realitzaran les obres necessàries per a l'estesa i instal·lació de la canalització i elements annexos, i s'executaran els treballs o operacions necessàries a estos fins.
3. Per al pas dels cables de connexió i elements dispersors de protecció catòdica:
a. Imposició de servitud permanent de pas en una franja de terreny d'un (1) metre d'amplària, per on discorreran soterrats els cables de connexió. Per als llits dispersors de protecció catòdica, la franja de terreny on s'establix la imposició de servitud permanent de pas tindrà com a amplària, la corresponent a la de la instal·lació, més un metre a cada costat. Estes franges estaran subjectes a les limitacions següents:
- Prohibició d'efectuar treballs d'arada o semblants a una profunditat superior a cinquanta centímetres, de plantar arbres o arbustos i realitzar qualsevol tipus d'obres, construcció o edificació a una distància inferior a un metre i mig (1,5), a cada costat del cable de connexió o del límit de la instal·lació soterrada dels llits dispersors, i es podrà exercir el dret a talar o arrancar els arbres o arbustos que hi haguera a una distància inferior a la que s'ha indicat.
- Lliure accés del personal i elements necessaris per a poder vigilar, mantindre, reparar o renovar les instal·lacions amb el pagament, si pertoca, dels danys que s'ocasionen.
b. Ocupació temporal, com a necessitat derivada de l'execució de les obres, de la zona que es reflectix, per a cada finca, en els plànols parcel·laris d'expropiació, i en la qual es podrà fer desaparéixer qualsevol obstacle, així com realitzar les obres necessàries per a l'estesa i el muntatge de les instal·lacions i elements annexos, i s'executaran les obres i operacions necessàries a estos fins.
La qual cosa es fa pública per a coneixement general i, especialment, dels propietaris dels terreny i la resta de titulars afectats per este projecte, la relació dels quals s'inserix al final d'este anunci perquè puga ser examinat el projecte en el Servici Territorial d'Energia d'Alacant de la Conselleria d'Infraestructures i Transport, situat en la Torre Generalitat, Rambla Méndez Núñez 41 planta 5ª (CP 03038) i presentar les al·legacions que consideren oportunes en el termini de vint dies, comptadors a partir de l'endemà de la inserció d'este anunci.
Alacant, 16 de desembre de 2009.- El cap del Servici Territorial d'Energia: Miguel García Mengual.